सीबीआई करेगी कोटक महेंद्रा बैंक फ्रॉड की जांच
पुलिस ने आरोपियों को तो पकड़ा मगर नहीं हुई वसूली
हरीशशर्मा | अमृतसर
मालरोड स्थित कोटक महेंद्रा बैंक में एक साल पहले हुए 1 करोड़ 3 लाख 23 हजार 566 रुपए के घपले की जांच पंजाब एंड हरियाणा हाइकोर्ट ने सीबीआई को सौंप दी है। यह घोटला बैंक के लोन डिपार्टमेंट के अस्सिटेंट मैनेजर रोहित महाजन ने किया था। इस आरोपी ने बैंक के कुछ अन्य कर्मियों को भी अपने झांसे में लिया और नकली दस्तावेज तैयार कर फर्जी खाते खोल दिए और लोन पास करने शुरू कर दिए। आरोपी करीब दो सालों से घपला कर रहा था।
इस बारे मार्च 2015 में भनक लगी तो बैंक ने अपने तौर पर जांच करवाई और फ्रॉड निकल कर सामने आया। इसके बाद 8 अप्रैल 2015 को थाना सिविल लाइन में रोहित महाजन सहित उसका साथ देने वाले केवल कुमार निवासी तरनतारन रोड, अवतार सिंह निवासी गंड सिंह काॅलोनी, गुरमीत सिंह, संजीव कुमार, अमर और राजविंदर के खिलाफ केस दर्ज किया गया था। मामले की जांच एडीसीपी जगजीत सिंह वालिया ने की थी। इसमें रोहित सहित, संजीव, केवल और गुरमीत को पुलिस ने उसी समय गिरफ्तार कर लिया था। जबकि बाकी के तीन आरोपी अभी तक फरार हैं। पुलिस ने आरोपियों को अदालत में पेश किया और जेल भेज दिया। आरोपियों से पैसे की रिकवरी हुई तो बैंक की ओर केस की अपील हाइकोर्ट में लगा दी। सुनवाई दौरान जज फतेहदीप सिंह ने आरबीआई के रुलिंग के मुताबिक केस की जांच सीबीआई को ट्रांस्फर करने का फैसला दिया।
ऐसेकरते थे फ्रॉड
रोहितमहाजन करीब दो साल से बैंक में नौकरी कर रहा था। इस दौरान उसने केवल कुमार के साथ मिलकर फर्जी दस्तावेज तैयार कर लोन पास करने की योजना बनाई। केवल ने रोहित की मुलाकात गुरमीत और संजीव कुमार के साथ करवाई। केवल और गुरमीत मिलकर फर्जी दस्तावेज तैयार करते। इन दस्तावेजों में ड्राइविंग लाइसेंस, बैंक डिटेल, राशन कार्ड आदि होते। बैंक की ओर से दस्तावेजों की वेरिफिकेशन के लिए अमर, राजविंदर और कुछ अन्य युवकों को रखा हुआ था। आरोपियों ने इन सभी को अपने साथ मिला लिया। इसके बाद केवल और गुरमीत दस्तावेज तैयार करते। संजीव कुमार सरदार व्यक्ति की वेशभूषा में एजेंट बनकर आता था और फाइल देकर लोन के लिए अप्लाई कर देता। वेरिफिकेशन कर्मी भी रिपोर्ट में सब सही बता देते। कुछ ही दिनों में फर्जी बैंक के फर्जी खाते में लोन के पैसे ट्रांसफर हो जाते, जिसे आरोपी निकलवा लेते और बाद में आपस में बांट लेते। आरोपियों ने करीब 20 इस तरह केस किए और हर केस में पांच लाख से ज्यादा का लोन पास किया।
ऐसे हुआ खुलासा
बैंकसे लोन की रकम निकलने के बाद तय समय पर उसकी किश्तें शुरू होनी होती थी। लोन पास होने के बाद चार-पांच महीनों तक किसी की भी किश्त जमा हुई। बैंक अधिकारियों को शक हुआ और विशेष टीम भेज कर पास किए गए लोन की वेरिफिकेशन करवाई गई। एक-एक कर परतें खुली तो पता लगा कि जिन नामों और पतों पर लोन पास हुए हैं। वह सभी फर्जी हैं। मामला पुलिस के पास पहुंचा तो तुरंत केस दर्ज कर उक्त आरोपियों को गिरफ्तार किया।
awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva